Mbói pepe

Mbói pepe, Ophiodes intermedius ha O. ostriatus. (Karaiñe'ẽme oje'e chupe Víbora de cristal), ha oĩ umi Squamata oje'éva apytépe.Gatti, Carlos. 1985. Enciclopedia Guarani - Castellano de Ciencias Naturales y Conocimientos Paraguayos. Arte Nuevo Editores. Asunción

Ojoguáramo jepe mbóipe, ko'ãva ndaha'éi mbói, tejúnte. Hyeguýre ñamañárõ jahecháta umi ipy rendague. Mbói pepe hete apu'a ha overa, hyeguy hovy nunga ya ijape katu ñaimo'ã verde'o je'o. Ipara hũ po'i puku iñakã guive huguái peve. Ha umi tejúicha, huguáigui jahupisérõ, oso. Upéi okakuaa jevy ha opyta ichóto. Hasy jajuhu hag̃ua mbói pepe huguaipáva, hetãgui umi chupe ho'uséva ha upekuévo ojehuguai'óva. Huguái ndosóirõ oje'u katuete.https://gcfsanpedro.wordpress.com/tag/ophioides-intermedius/

Mbói pepe ovy'a kapi'itýre, y rembe'ýre, ka'aguy hesakãha rupi, namombyrýi y oĩhágui.https://sib.gob.ar/especies/ophiodes-intermedius

Imemby vove imemby amo 20 rupi, ha umíva ipuku 5 cm. rupi. Umi kuña tuichave umi máchogui.http://www.faunaparaguay.com/ophiodesintermedius.html

Heta oĩ okarúva mbói pepe rehe, umíva apytépe oĩ mykurẽ ha aguara'i, karakara ha taguato hamba'e, tejuguasu ha hapicha mbói. Ha'ekuéra katu okaru opa tymbachu'i ojuhúvare, ñandu opaichagua, tuku ha sevo'i hamba'e.

Ka'aguy rupi ipya'e oike hag̃ua yvyra rogueguy térã yvyra tujuguy rupi hembi'urã rekávo. Árape osẽ ojeporeka hembi'urãre.https://checklist.pensoft.net/article/18518/

 Mandu'apy 

Ñemohenda:Mbói